Famile

Ene famile, c' est l' rashonnaedje des djins ki sont directumint parints onk avou l' ôte.

Li nawea del famile, c' est li pa, li mame, les efants, et kécfeye, les grands-parints.

Pus lon, gn a les mononkes et les matantes, les cuzéns et les cuzenes.

Co pus lon, les mononkes-tåyes, les matantes-tåyes, les cuzéns et cuzene des parints, les beas-parints, evnd.

Si on s' vout racuziner, on trouvrè cobén des parints al deujhinme, troejhinme et cwatrinme botnires, et pår des cis do costé del viye gregne.

Li mwaisse såme del famile, dins bråmint des societés, c' est l' aclevaedje des efants.

 Sôres di familes a pårt 
 famile nombreuse
 famile d' afiyaedje (po èn ôrfulén)
 famile d' ascoye (po èn efant ki ses parints sont rascråwés)
 famile a on seu parint
 famile omoparintrece
 Sinte Famile (rilidjon crustinne)

*
Categoreye:Dujhances sociåles